C 152/194
SK
Úradný vestník Európskej únie
6.4.2022
2.5.
Sektor využívania pôdy, zmien vo využívaní pôdy a lesného hospodárstva (LULUCF) môže prispieť k zmierneniu zmeny klímy prostredníctvom zachovania a zvýšenia záchytov a zásob uhlíka.
Komisia navrhuje politiky na pomoc lesným hospodárom pri zabezpečení väčšieho prínosu pre klímu pri výrobe produktov z dreva a stimulovaní poľnohospodárov, aby uplatňovali udržateľné poľnohospodárske postupy šetrné ku klíme.
3.
Všeobecné pripomienky 3.1.
Európska občianska spoločnosť sa veľmi aktívne angažuje v boji proti zmene klímy a jednoznačne súhlasí s tým, že je potrebné zaviesť účinné a okamžité opatrenia.
EHSV sa domnieva, že je potrebné vyvinúť spoločné úsilie verejných i súkromných subjektov na zvýšenie informovanosti o súčasnej naliehavej potrebe konať, zabezpečenie aktívneho zapojenia a spoluzodpovednosti občanov a miestnych komunít a na získanie dodatočných finančných prostriedkov na podporu prechodu na nízkouhlíkové hospodárstvo.
EÚ nemôže viac strácať čas zdĺhavými diskusiami. 3.2.
V sektore LULUCF sa znížilo čisté odstraňovanie CO2 o pätinu (4), najmä z dôvodu zvýšenej ťažby dreva a nedostatku stimulov.
Okrem toho Európu zasiahli bezprecedentné lesné požiare a povodne a súčasne rekordné suchá a vlny horúčav.
Lesy sú takisto osobitne zraniteľné proti napadnutiam škodcami, pričom mokrade sú vystavené pokračujúcej degradácii.
Hoci podstatné zvýšenie pôdnych záchytov možno dosiahnuť pri relatívne nízkych nákladoch, musia sa zintenzívniť opatrenia v rámci každého typu využívania pôdy vrátane zlepšeného obhospodarovania lesov a ornej pôdy a zalesňovania. 3.3.
EHSV zdôrazňuje, že existujú rôzne spôsoby na zvýšenie sekvestrácie uhlíka vrátane obhospodarovania pôdy, obnovy lesa a obnovy prirodzených ekosystémov.
Zmena klímy a strata biodiverzity sú navzájom prepojené a musia sa riešiť spoločne.
Je potrebné riešiť stratu biotopov, znečistenie, nadmerné využívanie prírodných zdrojov, znečistenie a šírenie inváznych druhov s cieľom zabezpečiť ochranu prirodzených ekosystémov a plnenie životne dôležitej sociálnej a hospodárskej úlohy sektorov súvisiacich s pôdou. 3.4.
Členské štáty by mali vytvoriť vnútroštátne stratégie na zachovanie a opätovné zavlažovanie vysoko kvalitných rašelinísk, keďže predstavujú významnú príležitosť na ochranu a zvýšenie zásob uhlíka v organickej pôde a zabezpečenie obnovy biodiverzity.
EHSV preto navrhuje, aby medzi najdôležitejšie ciele patrila obnova vysoko kvalitných rašelinísk (pomocou paludikultúry (5)) a mokradí, a domnieva sa, že emisie z mokradí by sa mali započítavať čo najskôr, a nie až od roku 2026, ako navrhuje Európska komisia. 3.5.
Z výskumu vyplýva, že veľké prírodné požiare desaťročia prispievajú k čistým emisiám CO2 a bránia opätovnému rastu rastlinstva.
Hospodárenie s vodami, najmä zadržiavanie vody v pôde a akumulácia vody v nádržiach, môže do veľkej miery zlepšiť schopnosť zmierňovať požiare a bojovať proti nim.
Zároveň zvyšuje odolnosť proti intenzívnym dažďom, povodniam a suchám.
EHSV preto odporúča, aby Komisia stimulovala a podporila členské štáty pri zlepšovaní politík hospodárenia s vodami s cieľom zvýšiť poľnohospodársku produktivitu a schopnosť sekvestrácie uhlíka. 3.6.
Je potrebné stimulovať poľnohospodárov a lesných hospodárov, aby zavádzali nové udržateľné obchodné modely, ktoré podporujú biodiverzitu a v ktorých sa uplatňujú pravidlá obehového hospodárstva.
EHSV už požadoval vytvorenie komplexného a spravodlivého legislatívneho rámca, ktorý by umožnil „vlastníkom a užívateľom pôdy uskutočniť primerane účinné opatrenia, pokiaľ ide o využívanie pôdy, zmeny jej využívania a lesné hospodárstvo, a to hospodársky vhodným spôsobom a nielen vo svoj neprospech“ (6).
Teraz je potrebné, aby každý členský štát navrhol tieto dôležité stimulačné rámce so zreteľom na svoje vlastné osobitné okolnosti.
EHSV už povzbudil členské štáty, „aby prostredníctvom prístupu zdola nahor vytvorili pre LULUCF ambiciózne vnútroštátne politiky so zapojením orgánov na celoštátnej, regionálnej a miestnej úrovni“ (7). 3.7.
Musia pokračovať diskusie o tom, ako by sa mali lesy obhospodarovať a ktoré časti stromov možno používať na výrobu energie.
Hoci sa v návrhu Európskej komisie o revízii smernice o obnoviteľných zdrojoch energie (8) zakazuje ťažba biomasy z pralesov a zavádzajú sa obmedzenia na spaľovanie niektorých druhov dreva, nezohľadňujú sa súčasné osvedčené postupy, pri ktorých sa rôzne druhy stromov a rôzne časti stromov používajú na účely, na ktoré sú najviac vhodné, čím sa dosahuje optimálna celková pridaná hodnota bez plytvania prírodnými zdrojmi.
EHSV vyzýva, aby sa vo všetkých členských štátoch zaviedli vnútroštátne legislatívne rámce, ktorými sa podporí a stimuluje používanie udržateľných postupov pri výrobe biomasy.
(4) (5) (6) (7) (8)
SWD(2021) 610 final [dostupné iba v angličtine] Pestovanie vo vlhkých podmienkach.
Stanovisko EHSV na tému Využívanie pôdy, zmeny vo využívaní pôdy a lesné hospodárstvo (LULUCF) (Ú. v.
EÚ C 351, 15.11.2012, s. 85).
Stanovisko EHSV na tému Rozhodnutie o spoločnom úsilí týkajúce sa rámca politík v oblasti klímy a energetiky na rok 2030 a emisií a záchytov z využívania pôdy, zo zmien vo využívaní pôdy a z lesného hospodárstva (LULUCF) (Ú. v.
EÚ C 75, 10.3.2017, s. 103).
Európska komisia – revízia smernice o obnoviteľných zdrojoch energie.